דלתא אקוורידים דרומיים

מטר דלתא אקוורידים דרומיים הוא מטר מטאורים בינוני (כ-20 קז"ש בשיא) המגיע לשיאו כל שנה סביב ה-28 ביולי. הדלתא-אקוורידים קרויים כך משום שנקודת ההקרנה (radiant) שלהם נמצאת בקבוצת הכוכבים דלי, סמוך לכוכב שסימולו האות היוונית δ (בלועזית: Delta Aquarii). לרוב מבדילים בין שני מטרים עם נקודת הקרנה קרובה - הדלתא אקוורידים הדרומיים אל מול הצפוניים. קז"ש הצפוניים קטן בהרבה משל הדרומיים ולאחרונה אף הוסרו מרשימת העבודה לתצפית ויזואלית של ארגון המטאורים הבינלאומי.

מטר הדלתא-אקוורידים הוא מטר יחסית קל לצפייה מרוב חלקי כדור הארץ (עם עדיפות לחצי הכדור הדרומי), כיוון שנקודת ההקרנה שלו נמצאת בשמיים במשך כל הלילה בתקופת הפעילות. בישראל מגיעה נקודת ההקרנה בשיאה לגובה 45 מעלות, מה שמאפשר לראות עד כ-70% מהקז"ש בתנאי תצפית אופטימליים.

הערות שוליים 

מטרות מטאורים
קבוצת הכוכבים דלי